Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Ha megvizsgáljuk az adózás rendjérõl szóló 1990. évi XCI. törvény (továbbiakban: Art.) 45. §-ának rendelkezéseit,
Paragraph Index: 584

10. §-ának rendelkezései sem alapozzák meg az adatkérés jogszerûségét. A hivatkozott törvényhely az Art. ismertetett rendelkezéseitõl függetlenül sem alkalmas az adatkezelés elrendelésére, mert nem határozza meg pontosan az adatkezelõt és a továbbítható adatok körét. (703/K/2002) Az adatvédelmi biztos egy hivatalból indított vizsgálatot is végzett ebben az évben az APEH adatkezelésére vonatkozóan. A vizsgálat célja az adatvédelem, adatbiztonság adóhatóságon belüli szabályozottságának, az adatvédelmi elõírások érvényesülésének, továbbá az adatlekérések, adattovábbítások visszakereshetõségének vizsgálata volt, figyelemmel a sajtóban megjelent információkra, miszerint az APEH informatikai rendszerébõl jogosulatlanul kértek le, illetve módosítottak adatokat. A vizsgálat folyamán a biztos munkatársai az APEH budapesti központjában, a Dél-budapesti Igazgatóságon és a Számítástechnikai és Adóelszámolási Intézetben személyes megbeszéléseket folytattak az APEH illetékes vezetõivel, tanulmányozták az informatikai rendszerre, a különféle nyilvántartások mûködésére vonatkozó elnöki, illetve igazgatói utasításokat, szabályzatokat, és ellenõrizték a jogosultsági és a naplózási rendszer mûködését. A több szervezeti egységre, irányítási és ügyintézési szintre kiterjedt vizsgálatok tapasztalatai alapján megállapítható, hogy az Adó- és Pénzügyi Ellenõrzési Hivatalnál és szervezeteinél a személyes adatokat döntõen a vonatkozó jogszabályi elõírásoknak, valamint az elnöki, illetve igazgatói utasításoknak megfelelõen kezelik. A vizsgálat során ugyanakkor néhány szabályozási ellentmondással, korrigálásra szoruló adatkezelési gyakorlattal is találkoztunk, melyek közül az alábbiak a legfontosabbak: – Az APEH informatikai rendszereinek hozzáférési rendjét elnöki utasítás szabályozza, amely a legfontosabb elveket, a keretszabályokat határozza meg, és amely alapján az igazgatóságok megalkották saját szervezetükre vonatkozó – a hozzáférési jogosultságokat részletezõ, munkakörökre lebontó – utasításaikat. A hozzáférési jogosultságok igen kevéssé differenciáltak, így az adatkezelés célhozkötöttségének elve csak általánosságban érvényesül, és emiatt nehezen lehet megállapítani, hogy egy-egy lekérdezés valóban jogszerû volt-e. A jogosultsági rendszer áttekinthetõsége és ellenõrizhetõsége érdekében ugyanakkor fontos lenne a különféle rendszerekhez való hozzáférés differenciáltabb szabályozása. Csökkenteni kellene az egyes ügyintézõk alapjogosultságát annak érdekében, hogy valóban csak a napi munkavégzéshez szükséges adatok, jól körülhatárolt adóalanyi körben legyenek számukra elérhetõek. – Az adatbiztonsághoz szükséges technikai, szervezeti és személyi feltételek az APEH vizsgált szerveinél rendelkezésre állnak, mûködésük megfelelõen szabályozott. Szükséges azonban az adatlekérdezéseknek, az adatokhoz való hozzáférés jogosságának rendszeresebb és szélesebb körû ellenõrzése. – Az adatvédelmi biztos az APEH elnökéhez írt levelében azt is leszögezte, hogy az elnöki tanácsadói pozíció és az azzal járó jogosultságok és kötelezettségek nincsenek megfelelõen szabályozva, ezért elõfordulhat, hogy nem érvényesül a célhozkötöttség alapelve, miszerint csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig. A biztos a vizsgálat során megállapította, hogy az APEH adatvédelmi szabályzatának titkos minõsítése indokolatlan, ezért az Avtv.-ben meghatározott jogosítványával élve felszólította az elnököt e minõsítés megszüntetésére. Az APEH elnöke korábban belsõ vizsgálatot indított arra vonatkozóan, hogy egy korábbi elnöki tanácsadó mely adóalanyok adatait kérte le a nyilvántartó rendszerbõl. Az elnök a vizsgálat eredményével együtt a lekérdezettek név szerinti listáját átadta a pénzügyminiszternek. Az adatvédelmi biztos a hatályos jogszabályok alapján úgy ítélte meg, hogy az elnök nincs felhatalmazva arra, hogy személyes adatokat továbbítson a pénzügyminiszternek, mert a vonatkozó törvényi elõírások csak bizonyos feltételek esetén teszik lehetõvé a pénzügyminiszter számára személyes adat, illetve adótitoknak minõsülõ adat átadását, és e feltételek ebben az esetben nem álltak fenn. Az adatvédelmi elvek alapján az sem tekinthetõ jogszerûnek, hogy az APEH nyilvánosságra hozta azon magánszemélyek nevét, akik ehhez hozzájárulásukat adták, hiszen nem lehet tudni azt, hogy mi az adatok nyilvánosságra hozatalának célja, sem azt, hogy milyen jog gyakorlásáról, illetve kötelezettség teljesítésérõl van szó akkor, amikor egy ilyen listát nyilvánosságra hoznak. Miután az APEH elnöke az észrevételek, javaslatok, felszólítások egy részével nem értett egyet, az ügy lezárása a beszámoló elkészítésének idejére még nem fejezõdött be. (Az adatvédelmi biztos vizsgálatának megállapításait tartalmazó levél szövege a Mellékletben olvasható.) (701/H/2002) Az Országos Egészségbiztosí tási Pénztár A nemzetközi ügyeket ismertetõ fejezetben szerepel annak a vizsgálatnak a leírása, amelyet 2002 júniusában végzett az Adatvédelmi Biztos Irodájában az uniós adatvédelmi biztosok munkatársai közül létrehozott TAIEX-által szervezett munkacsoport. A szakértõi vizsgálócsoport feladata az volt, hogy megvizsgálja, a magyar adatvédelmi biztos irodájában folyó munka megfelel-e az uniós elvárásoknak. A vizsgálat kedvezõ megállapításokkal zárult, megfogalmazták ugyanakkor ajánlásaikat azzal kapcsolatban, hogy az uniós adatvédelmi szabályozásra és gyakorlatra is tekintettel mely területeken fejthet ki a biztos az eddiginél nagyobb aktivitást. Az ajánlások között szerepel az, hogy a biztos növelhetné az adatkezelõket érintõ helyszíni ellenõrzések számát, erõsíthetné kapcsolatait az úgynevezett nagy adatkezelõk adatvédelmi felelõseivel, szakembereivel. Ez az ajánlás tovább erõsítette az ekkorra már kialakult kapcsolatot az adatvédelmi biztos és az Országos Egészségbiztosítási Pénztár (OEP) fõigazgatója, valamint munkatársaik között. Az adatvédelmi biztos örömmel fogadta, hogy az OEP adatvédelmi felelõs munkatársakat nevezett ki, az egyes megyei igazgatóságokon is foglalkoztatnak adatvédelmi szakembereket, továbbá szabályzatok, útmutatások kiadásával az elmúlt évre egységesült az OEP adatvédelmi gyakorlata. Adatvédelemmel foglalkozó munkatársaik folyamatos szakmai továbbképzésben részesülnek, ilyen alkalmakra rendszeresen meghívják az adatvédelmi biztost és munkatársait. 2002 májusában az adatvédelmi biztos állásfoglalását kérte az OEP fõigazgatója arról, hogy az illetékhivatalok és a települési önkormányzatok jogszerûen kérik-e eljárásukhoz az adós munkahelyére vonatkozó adatokat az Országos Egészségbiztosítási

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes